ভ্যানিটি ফেয়ার (উপন্যাস)
ভ্যানিটি ফেয়ার হল উইলিয়াম ম্যাকপিস থ্যাকারি রচিত ইংরেজি ভাষার উপন্যাস। উপন্যাসটিতে নেপলীয় যুদ্ধ পরবর্তী সময়ে বন্ধু ও পরিবারের মাঝে বেকি শার্প ও অ্যামেলিয়া সেডলির জীবনযাপনের গল্প বিবৃত হয়েছে। এটি প্রথমে ১৮৪৭ থেকে ১৮৪৮ সালে ১৯ খণ্ডে প্রতি মাসে ধারাবাহিকভাবে প্রকাশিত হয় এবং এর উপ-শিরোনাম ছিল পেন অ্যান্ড পেন্সিল স্কেচেস অব ইংলিশ সোসাইটি, যা উনবিংশ শতাব্দীর ব্রিটিশ সমাজের প্রারম্ভিক বিদ্রূপকরণ এবং থ্যাকারির আঁকা প্রারম্ভিক চিত্রকর্ম। উপন্যাসটি ১৮৪৮ সালে একক খণ্ডে প্রকাশিত হয় এবং এতে উপ-শিরোনাম যোগ করা হয় আ নভেল উইদাউট হিরো, যার মধ্য দিয়ে থ্যাকারি তার সময়ে সাহিত্যে নায়কোচিত রীতির বিলোপের আগ্রহ দেখা যায়। এই উপন্যাসটিকে প্রায়ই ভিক্টোরীয় গৃহস্থালীয় উপন্যাসের "প্রধান স্থপতি" বলে অভিহিত করা হয়।